Татяна Бек
Самота кафенето заля…

Превод от руски: Светлозар Жеков, 2007

chitanka.info

На А. Д.

Самота кафенето заля.

Но

        съзирам като в огледало:

старец самотен в брич избелял

хляб и чай си поръчва вяло.

През стъклото погледна ли аз,

виждам сякаш върху амалгама:

зъзне слънцето и като нас

в самотата си махва ни само.

О, където да съм по света,

вечно своето в други откривам.

Всичко външно не е същността!

Между нас има прилика жива.

От рождение с кожа, с пера

или с люспи е скрита душата. .

Но аз виждам през тази кора.

Затова и се лъжа самата:

не, далече съм от самотата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.